«Սա, ուրեմն, մի փաստ, որ բազայի փոփոխությունը բերել է բարձր աճի: Բայց, այնուհանդերձ, մենք պետք է խոստովանենք, որ այդ վիճակագրական տվյալները, որոնք կան, հատկապես՝ սկսած 2001 թվականից մինչև 2008 թվականը, երկնիշ թվեր են, և միջին հաշվով ստացվում է 10․5 տոկոս: Բայց եթե մենք այդ ճշգրտումը կատարենք, Քոչարյանի ժամանակ, այո, եղել է աճ, բայց՝ ոչ այդ չափի, այսինքն՝ 10․5-ը եթե բաժանում եք 2․53-ի, ստացվում է 4․15, իսկ այդ աճը նույնպես բարձր է», - ընդգծեց տնտեսագետը և շարունակեց․ - «Ինչի՞ հաշվին է ձեռք բերվել: Բոլորին հայտնի է, դա նույնպես գաղտնիք չէ, որ աճը հիմնականում ձեռք է բերվել շինարարության հաշվին: Ամբողջ խնդիրը կայանում է հետևյալում, թե արդյոք իմաստ ունե՞ր ամբողջ տնտեսությունը կառուցել մոնո ճյուղի վրա: Այս է խնդիրը, և եթե մենք 10 տարվա տվյալները նորից ուսումնասիրելու լինենք և այդ աճի մեջ փնտրենք շինարարության բաժինը, կտեսնենք, որ ամբողջ աճի 76 տոկոսը բաժին է ընկել շինարարությանը»: